ΜΙΑ ΠΡΩΤΟΤΥΠΗ ΣΕΙΡΑ ΤΟΥ NETFLIX
Όταν ο ισπανικός στόλος θησαυρού σκορπίζει την περιουσία του στη Φλόριντα,
οι πειρατές της Καραϊβικής τον μαζεύουν.
Θα γίνουμε τόσο πλούσιοι που θα χέζουμε χρυσάφι.
Η ταπεινή τους βάση στο Νασάου αναπτύσσεται ταχύτατα.
Διοικείται από την Ιπτάμενη Συμμορία του Μπέντζαμιν Χόρνιγκολντ:
τον "Μαύρο Σαμ" Μπέλαμι,
τον Πόλσγκρεϊβ Γουίλιαμς
και το νεότερο απόκτημά του,
τον Έντουαρντ Θατς, που σύντομα θα γίνει γνωστός ως Μαυρογένης.
Αλλά σ' αυτόν τον βάρβαρο κόσμο, η αφοσίωση εξαγοράζεται φτηνά.
Παράξενο πράγμα η αφοσίωση.
Πάει με το χρήμα.
Ο καπετάνιος Χένρι Τζένινγκς,
ένας πομπώδης πειρατής,
είναι ο μεγαλύτερος εχθρός του Χόρνιγκολντ.
Και δεν δοκιμάζεται μόνο η μεταξύ τους αφοσίωση.
Πλούτισαν από τις επιθέσεις τους σε ισπανικά πλοία.
Αλλά όταν τελειώνει ο πόλεμος με την Ισπανία το 1714,
οι Βρετανοί πειρατές ανακηρύσσουν δικό τους βασιλιά.
Να πάει να γαμηθεί αυτό το κωλοσφούγγι ο βασιλιάς Γεώργιος.
Τα εμπορικά πλοία της Αγγλίας εμπορεύονται κάτι τόσο πολύτιμο
που το λένε "μαύρο χρυσό".
Το εμπόριο σκλάβων.
Δεν είστε σκλάβοι πια!
Τώρα υπακούτε στους νόμους της πειρατείας.
Για πολλούς σκλάβους αυτό σημαίνει ελευθερία.
Αλλά αν τα βάλεις με τους ισχυρούς δουλεμπόρους…
το ρίσκο είναι δικό σου.
Τους θέλω νεκρούς!
Η αυτοκρατορία αντεπιτίθεται.
Ο καπετάνιος Χένρι Τζένινγκς διώκεται από το Στέμμα.
Απείλησε την ειρήνη με την Ισπανία ληστεύοντας τα πλοία τους.
Και τα περνάγαμε τόσο ωραία.
Αναγκάστηκε να καταφύγει στην πειρατική φωλιά του Χόρνιγκολντ.
Έντουαρντ, ας είμαστε επιεικείς.
Γεια σου, Χένρι. Καλωσήρθες στο Νασάου.
Πήρες και το σκυλάκι σου.
Εγώ θα γλείφω τα μπαλάκια μου;
Ο Τζένινγκς και ο Χόρνιγκολντ ήταν κουρσάροι στον πόλεμο.
Ο Άρτσιμπαλντ Χάμιλτον τους είχε προσλάβει για την υπεράσπιση της Τζαμάικα.
Αλλά είχαν πολύ διαφορετικό κοινωνικό υπόβαθρο.
Ο Χένρι Τζένινγκς είναι ιδιοκτήτης φυτείας με βάση την Τζαμάικα
και περιφρονεί τον Χόρνιγκολντ, τον άξεστο πειρατή.
Πρέπει να ήταν περίεργο όταν ο Τζένινγκς έμενε στο Νασάου,
επειδή ο Χόρνιγκολντ ήταν ιδρυτής αυτού του πειρατικού οχυρού.
Εκπροσωπούσαν δύο ανταγωνιστικές βάσεις εξουσίας και παρατάξεις.
Κράτα τον δεμένο.
Είναι ωραίο μέρος.
Δεν θέλω να χέζει στο πάτωμα.
Λένε ότι είσαι καταζητούμενος.
Πρέπει να 'ναι ενοχλητικό.
Να αναγκάζεσαι να κρυφτείς εδώ με του λόγου μας.
Ο Πόλσγκρεϊβ Γουίλιαμς κι ο "Μαύρος Σαμ" Μπέλαμι
ήταν κάποτε στο πλήρωμα του Τζένινγκς.
Όχι.
Μη, σε παρακαλώ!
Αλλά ο Μπέλαμι δεν αντέχει το βίαιο πειρατικό στιλ του Τζένινγκς…
Όχι!
Θα σας πω! Σταμάτα!
…και το σκάει για την Ιπτάμενη Συμμορία του Χόρνιγκολντ.
Κάνε βόλτα τον σκύλο σου,
δώσ' του κόκαλο.
Θα σου δώσω εγώ κόκαλο!
Τίποτα δεν θα κάνεις.
Θατς.
Πες στον φίλο σου να κάνει πίσω.
Ο Καίσαρας είναι ελεύθερος να κάνει ό,τι θέλει.
Αν θέλει να σου κόψει το λαιμό,
εγώ θα σφουγγαρίσω το πάτωμα μετά.
Ο Τζένινγκς κι ο Χόρνιγκολντ συνειδητοποίησαν πως και οι δύο
ήθελαν να πετύχει η πειρατική δημοκρατία, κι αυτό απαιτούσε έστω σιωπηρή συνεργασία.
Είναι μια εκρηκτική συμμαχία.
Η αφοσίωση κερδίζεται δύσκολα.
Και χάνεται εύκολα.
Δεν συμμερίζονται όλοι την αφοσίωση του Χόρνιγκολντ στο Στέμμα.
Παράξενο πράγμα η αφοσίωση.
Πάει με το χρήμα.
Έμαθα ότι οι άντρες σου δεν χαίρονται τόσο που χάνουν τόσα αγγλικά λάφυρα.
Κάποιοι ίσως σκέφτονται να πάνε με τον νεαρό Μπέλαμι,
που δεν έχει τέτοιους ενδοιασμούς.
Για πάνω από 100 χρόνια,
οι Άγγλοι πειρατές επιτίθεντο στους παραδοσιακούς εχθρούς της Αγγλίας,
σε ισπανικά ή πορτογαλικά πλοία.
Τη δεκαετία 1710-1720 ήταν η πρώτη φορά
που Άγγλοι πειρατές επιτίθεντο σε αγγλικά πλοία.
Επειδή ο Χόρνιγκολντ είχε κυρίαρχη ηγετική θέση σ' αυτήν την κοινότητα,
αντιπροσωπεύει την τυπική πειρατική κουλτούρα της εποχής.
Προσπάθησε πολύ να μη στοχεύσει βρετανικά πλοία,
δεδομένου ότι ήταν κουρσάρος.
Δεν θα επιτεθώ σε βρετανικά πλοία.
Είμαι Άγγλος.
Ό,τι κι αν σημαίνει αυτό εδώ.
Ο Μπέλαμι δεν έχει τις ίδιες συστολές.
Θέλουν να βλέπουν κάθε εμπορικό πλοίο ως πιθανό στόχο, δοθείσης ευκαιρίας.
Ο νέος Βρετανός βασιλιάς είναι Γερμανός, ο Γεώργιος Α'.
Δεν μιλάει καν αγγλικά.
Να πάει να γαμηθεί η Αγγλία κι αυτό το παπάρι που έβαλαν στον θρόνο.
Δεν νοιάζονται για μας εδώ.
Ποτέ δεν νοιάστηκαν. Θέλουν απλώς να έρχεται το χρήμα.
Ο φίλος μου, ο Πόλσγκρεϊβ, εννοεί ότι, με σεβασμό,
θα κυνηγήσουμε ό,τι μπορούμε. Κι αν κουβαλά βρετανική σημαία, ας είναι.
Να την προσέχουμε αυτήν.
-Το πιο θανάσιμο είδος; -Αλλά και το πιο διασκεδαστικό.
Η Ανν Μπόνι, που θα γίνει η πιο φημισμένη γυναίκα πειρατής,
έχει δικά της κίνητρα εναντίον των Άγγλων.
Ως Ιρλανδή καθολική,
δεν οφείλει πίστη στους προτεστάντες δυνάστες της πατρίδας της.
Οι άντρες παίρνουν ό,τι θέλουν,
όποτε το θέλουν.
Κλέβουν,
λένε ψέματα,
σκοτώνουν και εξαπατούν ο ένας τον άλλον.
Κι αν είσαι αδύναμος,
κάποιος έρχεται ύπουλα τη νύχτα,
σε γαμάει και σου κόβει τον λαιμό.
Εσύ τι θέλεις;
Θέλω να κάνω περιουσία
και να πάω στην Αγγλία πλούσιος.
Στην Αγγλία; Θες να γυρίσεις στο κρύο και στη βροχή;
Στους βασιλιάδες, στους νόμους και στους φόρους;
Σ' αυτήν τη σκατότρυπα κανείς δεν νοιάζεται για σένα.
Εγώ θα ήμουν πειρατής για την υπόλοιπη ζωή μου
και θα σκότωνα όποιον με εμπόδιζε.
Ξέρεις,
αγαπώ το Νασάου.
Μία μέρα, όμως,
θα έρθουν για μας.
Σύντομα, η αφοσίωση του Χόρνιγκολντ στην Αγγλία δοκιμάζεται.
Είναι εμπορικό.
Όταν συναντά την ευκαιρία να καταλάβει ένα αγγλικό πλοίο,
ο Χόρνιγκολντ αντιδρά, δεν θέλει να το κάνει.
Χέσ' τον.
Ο Μπέλαμι; Κανένα πρόβλημα.
Ψηλά την πειρατική σημαία!
Επειδή αυτό είναι μια ευκαιρία να πλουτίσει ακόμα πιο πολύ.
Ο Χόρνιγκολντ τους περιορίζει.
Η επιτυχία του Μπέλαμι υπονομεύει τον Χόρνιγκολντ στα μάτια του πληρώματος.
Αυτό που κανονικά μπορεί να μοιάζει με ανταρσία,
αν το έβλεπες σε εμπορικό ή σε πλοίο του Ναυτικού,
στους πειρατές δεν είναι.
Είναι γνωστό ότι υπάρχει ένα είδος δημοκρατίας σε ένα πειρατικό πλοίο,
αλλά όχι και το πόσο ουσιαστική ήταν.
Καθένας έχει μια ψήφο, όποιος κι αν είναι.
Αν ο οργανισμός αποφασίσει
ότι ο καπετάνιος δεν έχει γενναιότητα ή στρατηγική,
τον καθαιρούν και εκλέγουν άλλον.
Ο έμπιστος υποπλοίαρχος του Χόρνιγκολντ, Έντουαρντ Θατς,
οργανώνει μια δημοκρατική ψηφοφορία.
Συμφωνούμε όλοι;
Αυτό αποφασίζετε;
Ας γίνει έτσι.
Το γεγονός ότι ο Μπέλαμι τους ενέπνεε
και έλεγε ότι θα κυνηγήσει οποιοδήποτε θήραμα
θα άρεσε σε αρκετούς από αυτούς τους πειρατές.
Να πας, Χένρι.
Πήγαινε με τον Μπέλαμι. Είναι καλός άνθρωπος. Θα σου φερθεί σωστά.
Οι άντρες ψήφισαν.
Ποια είναι η απόφασή τους;
Θέλουν καπετάνιο τον Μπέλαμι
και ύπαρχό του τον Γουίλιαμς.
Παρότι αγαπητός και σεβαστός, ο Χόρνιγκολντ χάνει
με περίπου το ένα τρίτο των ψήφων.
Με σεβασμό, του ζητάνε να αποσυρθεί και δεν είναι πια διοικητής του στόλου.
Κι εσείς;
Μένουμε μαζί σου, φίλε μου.
Η εικόνα που έχουμε για τους πειρατές είναι ότι είναι
άνομοι άντρες που δεν υπακούνε σε κανόνες
και είναι πιστοί μόνο στον εαυτό τους.
Εκπλησσόμαστε όταν συναντάμε τέτοιες στιγμές αφοσίωσης
σαν αυτήν που έδειξαν στον Χόρνιγκολντ.
Δεν θα το ξεχάσω.
Θα πάρω ένα πλοίο
και θα σε κάνω καπετάνιο.
Θα γίνουμε μια δύναμη.
Να 'σαι σίγουρος γι' αυτό.
Ο Χόρνιγκολντ βρίσκει παρηγοριά στην Ανν Μπόνι.
Έγινε πειρατής για να ξεφύγει από το παρελθόν της.
Τον άντρα σου, τον Τζέιμς, δεν τον πειράζει…
Ο Τζέιμς είναι ένας δειλός.
Δεν έπρεπε να τον παντρευτώ.
-Δεν νοιάζεσαι για τους άντρες, ε, Ανν; -Χρήσιμοι είναι.
Κυρίως, όμως, είναι αδύναμοι.
Ο πατέρας μου ήταν αδύναμος.
Ήμουν το εξώγαμό του με μια υπηρέτρια.
Δεν μας πέταξε έξω.
Όχι.
Με μεγάλωσε ως αγόρι,
κάτω από τη μύτη της γυναίκας του.
Με έφερε στο σπίτι και με σύστησε ως υπάλληλό του.
Η γυναίκα του δεν άργησε να ανακαλύψει την αλήθεια.
Και την παράτησε.
Έφυγε μ' εμένα και τη μαμά μου για Αμερική.
Ξεκινάει τις δουλειές και βγάζει πιο πολλά από ό,τι ως δικηγόρος.
Είναι επικεφαλής ενός πετυχημένου κτήματος
και η Ανν κάνει κουμάντο εκεί από τα 12 της.
Η μητέρα της πέθανε λίγο αφότου μετακόμισαν στις αμερικανικές αποικίες.
Και έγινα γυναίκα.
Η συνείδησή του δεν τον σταμάτησε από το να έρθει στο κρεβάτι μου.
Μετά γνώρισα τον Τζέιμς.
Φαινόταν σαν τρόπος διαφυγής.
Αλλά ήταν μια παγίδα…
όπως όλοι οι άντρες.
Ο θρύλος του Σαμ Μπέλαμι μεγαλώνει.
Τώρα είναι γνωστός ως Μαύρος Σαμ εξαιτίας του μελαχρινού του μαλλιού.
Ήταν καλός στη ναυτική τακτική.
Ήταν τολμηρός, εφευρετικός και αρκετά θαρραλέος.
Το δηλωτικό σου. Γρήγορα.
Βλέποντας την καριέρα του και τον ρυθμό με τον οποίο επιτίθεται,
νιώθεις ότι βιάζεται να πάει κάπου ή σε κάτι.
ΙΣΤΧΑΜ, ΚΕΪΠ ΚΟΝΤ
Και αυτός ο κάποιος είναι ο έρωτας της ζωής του,
η Μαίρη Χάλετ,
η γυναίκα που υποσχέθηκε να παντρευτεί και τώρα μητέρα του παιδιού του.
Τότε οι γονείς της την είχαν εγκαταλείψει τελείως εξαιτίας της ντροπής που ένιωθαν.
Ένα εξώγαμο. Ήταν αηδιαστικό, οπότε κρύβει το μωρό.
Όπου υπάρχει ζωή, υπάρχει ελπίδα.
Και ο Μαύρος Σαμ τηρεί την υπόσχεσή του να επιστρέψει πλούσιος.
"Ο διαβόητος πειρατής Σάμιουελ Μπέλαμι
κατέλαβε και λήστεψε το πλοίο Μόρνινγκσταρ που είχε αποπλεύσει από το Κέιπ Κοντ".
"Εκλάπη πολύς χρυσός μαζί με τιμαλφή επιβατών".
Το όνομά του έχει εξαπλωθεί ταχύτατα.
Είναι ήδη από τους πιο διαβόητους πειρατές του κόσμου, λίγους μήνες αφότου την άφησε.
"Κανείς δεν τραυματίστηκε, και στο πλοίο επετράπη να συνεχίσει το ταξίδι του".
Θα σε κρεμάσουν γι' αυτό.
Θα γυρίσω.
Θα έρθει για μας.
Και θα είμαστε μαζί.
Πλούσιοι.
Βλέπεις;
Αλλά για τον Μπέλαμι, η πειρατεία δεν είναι μόνο το χρυσάφι.
Του έδινε κίνητρο ξεκάθαρα η διάσταση της πειρατείας ως κοινωνικής επανάστασης.
Δες με σαν έναν Ρομπέν των Δασών.
Ο Μπέλαμι έχει τη φήμη του δίκαιου,
όσον αφορά τη διαχείριση των πλοίων που παίρνει.
Λοιπόν.
Θέλω άντρες με δεξιότητες.
Είναι περήφανος
που δίνει στα πληρώματα που αιχμαλωτίζει την ευκαιρία να πάνε μαζί του.
Την ευκαιρία να σπάσουν τις αλυσίδες της καταπίεσης.
Αντίθετα με το εμπορικό ναυτικό
και τους αλήτες επιχειρηματίες που σας πεθαίνουν στη δουλειά
και σας μαστιγώνουν όποτε τους καπνίσει, εμείς θα σας πληρώνουμε σαν βασιλιάδες.
Κι αν δεν σας αρέσουν οι αποφάσεις μου, ψηφίζετε νέο καπετάνιο.
Ακριβώς. Όλοι έχουν μια ψήφο
και ίσο μερτικό από όποιον θησαυρό παίρνουμε.
Γιατί να δουλεύετε και να μαστιγώνεστε σαν σκυλιά,
για να βγάζει λεφτά ένας πλούσιος μαλάκας
που σας πληρώνει φραγκοδίφραγκα;
Όποιος θέλει καλύτερη ζωή…
ιδού η ευκαιρία σας.
Όσο ο Μπέλαμι μοιράζεται τα λάφυρα από τους Βρετανούς εμπόρους,
συρρέουν κι άλλοι για να πάνε μαζί του.
Και ξεκινούν νέοι.
Ένας από τους επιβάτες ήταν ένα αγόρι, ο Τζον Κινγκ.
Η οικογένειά του ήταν σχετικά πλούσια και ταξίδευε με τη μητέρα του.
Είσαι ο Μαύρος Σαμ Μπέλαμι, ο Ρομπέν των Δασών των θαλασσών.
Κλέβεις πλούσιους, δίνεις στους φτωχούς.
Θεωρούσε τους πειρατές τόσο συναρπαστικούς,
ελκυστικούς και ρομαντικούς
που εκλιπάρησε τη μητέρα του να τον αφήσει να μπει στο πειρατικό πλήρωμα.
Μην πιστεύεις ό,τι διαβάζεις.
Ίσως ληστεύουμε.
Ίσως δολοφονούμε.
Ίσως
κρεμάμε αγοράκια και τα πετάμε στους καρχαρίες.
Δεν με νοιάζει. Θέλω να γίνω πειρατής.
Τότε, καλωσήρθες, Τζον Κινγκ.
Ο Τζον Κινγκ πρέπει να διαπίστωσε ότι δεν ήταν τόσο ονειρεμένα όσο περίμενε.
Τον περισσότερο καιρό
η πειρατική ζωή δεν ήταν τόσο συναρπαστική όσο είχε δει όταν τον έπιασαν.
Ο Μπέλαμι γίνεται γρήγορα πλούσιος.
Και το κάνει
εις βάρος του εμπορίου της Αγγλίας με τις αποικίες της στην Αμερική.
Ο κυβερνήτης της Βιρτζίνια, Αλεξάντερ Σπότσγουντ,
λαμβάνει αναφορές ότι η πειρατική φωλιά μεγαλώνει
και εκκολάπτει περισσότερους πειρατές
και ότι οι πειρατές γίνονται κίνδυνος αποσταθεροποίησης
του εμπορίου.
Ο Σπότσγουντ είναι κυβερνήτης μιας αποικίας
που παράγει ένα απίστευτα πολύτιμο αγαθό.
Καπνό.
Είναι υπεύθυνος για την προστασία των στόλων καπνού.
Όλη η οικονομία του Τσέζαπικ Μπέι εξαρτιόταν από την παραγωγή καπνού
και την πώλησή του στην Αγγλία.
Αλλά τα χειρότερα έπονται. Οι πειρατές θα στοχοποιήσουν σύντομα
το εμπόριο που ενδιαφέρει πιο πολύ τη Βρετανική Αυτοκρατορία.
Το δουλεμπόριο.
Ο κίνδυνος είναι ξεκάθαρος. Ο Σπότσγουντ μαζί με άλλους κυβερνήτες
στέλνουν όλο και πιο επείγουσες αναφορές στους ανώτερούς τους στο Λονδίνο…
και ζητούν όλο και πιο επιτακτικά να γίνει κάτι.
ΜΕΤΑ ΤΙΜΗΣ, Α. ΣΠΟΤΣΓΟΥΝΤ
Ο Μπέλαμι δεν είναι ο μόνος
από την Ιπτάμενη Συμμορία που ταράζει τα νερά.
Λένε ότι αν έχεις γυαλίσει στην Ανν Μπόνι, τα πας όλο και καλύτερα.
Η Ανν ήθελε πάντα να φτιάξει την περιουσία της.
Πάντα αναζητούσε την περιπέτεια, την επόμενη ευκαιρία.
Και ο άντρας που κάνει αρκετή αίσθηση είναι ο Έντουαρντ Θατς,
ο λόγιος πειρατής που μιλάει λατινικά.
Σε μια εποχή που ο αλφαβητισμός ήταν η εξαίρεση κι όχι ο κανόνας,
ο Θατς ήξερε ανάγνωση και γραφή.
Πού τα έμαθες αυτά;
Από βιβλίο.
Διαβάζεις;
Είναι φοβερό τι βρίσκεις σε μερικές σελίδες λατινικής ποίησης.
Κρατούσε ημερολόγιο, σπάνιο για πειρατή.
Είναι μορφωμένος, εγγράμματος, σκεπτόμενος,
κατανοεί την ανάγκη να καταγράψει τις σκέψεις του.
Ποιος είσαι;
Απογοητευμένος ποιητής.
Επικίνδυνος πειρατής.
Ορφανός γιος ιδιοκτητών φυτειών.
Δεν είμαι τίποτα.
Κανένας δεν είμαι.
Η καριέρα του Θατς ήταν σχετικά ήσυχη μέχρι τότε.
Δεν του έχουν δώσει προαγωγή.
Ο Μπέλαμι έχει πάρει προαγωγή και είναι πολύ νεότερός του.
Ο Θατς έπαιξε προσεκτικά τα χαρτιά του, πιστός στον μέντορά του, τον Χόρνιγκολντ.
Βοηθάει να ξαναφτιαχτεί ο στόλος του εκθρονισμένου Χόρνιγκολντ.
Έλα, Μπέντζαμιν. Φέρ' τον μου, Μπέντζαμιν.
Είναι μελετημένος, παρατηρητικός και πολύ καλός στη στρατηγική.
Ήξερε πώς να διοικεί ένα πλοίο, πώς να διοικεί άντρες.
Ήξερε τι έκανε.
Πιο γρήγορα! Έλα!
Γίνεται γρήγορα απαραίτητος στον Χόρνιγκολντ.
Γεμίστε τα κανόνια!
Βγάλτε τα όπλα σας!
Κι ενώ δεν έχει κάθε κυνήγι επιτυχή κατάληξη,
σύντομα ο Χόρνιγκολντ τηρεί την υπόσχεσή του στον Θατς.
Να σας συστήσω τον νέο σας καπετάνιο.
Όλοι δικοί σου.
Ώρα για λόγο.
Κύριοι!
Καθάρματα των λιμένων!
Μπάσταρδοι!
Μας περιμένει ένας ωκεανός με χοντρά ψάρια έτοιμα για φάγωμα!
Θα γίνουμε τόσο πλούσιοι
που θα χέζουμε χρυσάφι.
Είναι η πρώτη φορά που ηγείται ο ίδιος ο Θατς.
Είναι η αρχή ενός νέου θρύλου της πειρατείας
και κακά μαντάτα για τους Άγγλους δουλεμπόρους.
Λοιπόν, ποιο είναι το σχέδιο;
Παίρνουμε ό,τι μπορούμε.
Χωρίς αιματοχυσία, χωρίς θανάτους,
και να βρούμε μεγαλύτερο καράβι.
Είναι αξιοσέβαστος ηγέτης και καπετάνιος.
Απόλυτα ατρόμητος ως πειρατής,
αλλά όπως και για τον Μπέλαμι, δεν υπάρχουν αναφορές ότι σκότωσε ποτέ.
Αναμφίβολα, στην πορεία υπάρχει βία.
Αλλά υπάρχουν κάποιες πράξεις ανθρωπιάς
που ξεφεύγουν από το κλασικό πειρατικό πρότυπο, κι είναι ενδιαφέρον.
Δεν ήξερα ότι είχες μουσικό αυτί.
Αυτά που δεν ξέρεις για μένα θα γέμιζαν ένα βιβλίο.
Ο Μαύρος Καίσαρας είναι ένας χαρακτήρας με υπέροχες ιστορίες.
Μία από τις καλύτερες είναι ότι ήταν Αφρικανός πρίγκιπας,
πριν αιχμαλωτιστεί και πουληθεί ως σκλάβος.
Το πρόβλημα είναι ότι, βασικά, δεν ξέρουμε σχεδόν τίποτα για εκείνον,
μέχρι να εμφανιστεί στο πλοίο του Θατς.
Το δουλεμπόριο είναι η βρόμικη δουλειά που κινεί το βρετανικό εμπόριο.
Το δουλεμπόριο σήμαινε ότι έπαιρναν σκλάβους από την Αφρική,
τους μετέφεραν στην Καραϊβική και στις αμερικανικές αποικίες,
συγκέντρωναν αγαθά από αυτές τις περιοχές
και τα έφερναν στην Αγγλία, ήταν τριγωνικό εμπόριο.
Φανταστείτε ανθρώπους που τους αρπάζουν από τις οικογένειες και τα σπίτια τους,
σέρνονται βίαια στην άλλη άκρη του κόσμου και χρησιμοποιούνται ως ανθρώπινο νόμισμα.
Το κόστος του αυξανόμενου εθισμού της Δύσης.
Μία λέξη εξηγεί γιατί οι σκλάβοι ήταν τόσο απαραίτητοι
στις αποικίες του 18ου αιώνα: η ζάχαρη.
Από είδος πολυτελείας γίνεται είδος πρώτης ανάγκης
για τις δίαιτες και τους ουρανίσκους των Ευρωπαίων.
Κάθε ευρωπαϊκό έθνος έχει μια αποικία στην Αμερική που παράγει ζάχαρη.
Παράγεται στη Βραζιλία, στην Τζαμάικα,
στον Άγιο Δομίνικο, που αργότερα έγινε Αϊτή.
Αλλά οι σκλάβοι είναι παραπάνω από νόμισμα.
Μόλις τους ανταλλάξουν για ζάχαρη,
τους βάζουν να δουλέψουν για να παράξουν κι άλλη.
Είναι τρομερά κουραστική δουλειά και οδήγησε σε τρομερές απώλειες ζωών.
Και δεν επέτρεπε στους σκλαβωμένους ανθρώπους
να κάνουν πολλά πέρα από το να δουλεύουν όλη μέρα.
Οι πειρατές έρχονται αντιμέτωποι με κάτι
που πιθανότατα δεν έχουν ξαναδεί.
Άνθρωποι στοιβαγμένοι σε απάνθρωπες συνθήκες,
που είναι στη θάλασσα μήνες ολόκληρους.
Ήταν αλυσοδεμένοι στα αμπάρια,
εκατοντάδες παραπάνω από όσους χώραγαν.
Δεν μπορούσαν καν να σταθούν.
Ήταν βουτηγμένοι σε περιττώματα, ούρα, εμετό.
Αυτό οδήγησε σε ανεξέλεγκτες ασθένειες, ιδιαίτερα δυσεντερία,
λόγω του μολυσμένου νερού.
Ένας στους πέντε σκλάβους πέθαινε
στο ταξίδι από το Ενδιάμεσο Πέρασμα.
Το δουλεμπόριο φέρνει δισεκατομμύρια λίρες κάθε χρόνο
στους κεφαλαιούχους του Λονδίνου.
Δυστυχώς γι' αυτούς,
τα πλοία τους πρέπει να περάσουν μέσα από τα πειρατικά νερά της Καραϊβικής.
Δεν υπήρχε εναλλακτική. Δεν γινόταν να αποφύγεις τους πειρατές.
Οπότε, όλα τα πλοία κινδύνευαν από πειρατική επίθεση.
Ξαφνικά, η κυκλοφορία διακόπτεται.
Ήταν πολύ επικίνδυνο για πολλά πλοία να πλέουν στις μεγάλες εμπορικές οδούς,
ειδικά σε όσες είναι δίπλα στις Μπαχάμες και την πειρατική φωλιά τους.
Όταν οι πειρατές στοχοποιούν τα δουλεμπορικά πλοία,
τα κέρδη των εμπόρων
δέχονται ισχυρό πλήγμα.
Όσο πιο τολμηροί γίνονται οι πειρατές
τόσο μεγαλύτερα πλοία χρειάζονται οι Άγγλοι έμποροι,
για να προστατεύσουν το επικερδές δουλεμπόριό τους.
Τα δουλεμπορικά είχαν κάποιες απαιτήσεις.
Έπρεπε να είναι μεγάλα, για να χωράνε τον μέγιστο αριθμό σκλάβων.
Έπρεπε να 'ναι γρήγορα, γιατί όσο πιο πολύ έκαναν να διασχίσουν τον Ατλαντικό,
τόσο πιο πολλοί σκλάβοι μπορεί να πέθαιναν καθ' οδόν.
Κυρίως, έπρεπε να είναι καλά οπλισμένα,
για να αμύνονται από πειρατές και άλλες επιθέσεις.
ΛΟΝΔΙΝΟ 1717
Στην καρδιά της Βρετανικής Αυτοκρατορίας, ο μεγαλύτερος δουλέμπορος, Χάμφρι Μόρις,
θαυμάζει το τελευταίο του όπλο.
Όμορφο δεν είναι;
Το Γουίντα θα είναι ένα από τα πιο γρήγορα πλοία στη θάλασσα.
Ο Χάμφρι Μόρις ήταν μέλος του κοινοβουλίου.
Ήταν κι από τους πρώτους διοικητές της Τράπεζας της Αγγλίας,
οπότε ήταν πολύ επιφανής στη βρετανική κοινωνία.
Ήταν, επίσης, έμπορος
και παρήγγειλε την κατασκευή του Γουίντα, του δουλεμπορικού.
Το Γουίντα ήταν ένα ειδικά κατασκευασμένο δουλεμπορικό.
Ήταν γρήγορο και μπορούσε να φέρει 28 κανόνια.
Οχτώ κόμβοι με ούριο άνεμο.
Και θα μεταφέρει 500 σκλάβους σε τρία καταστρώματα.
Είναι σίγουρα εντυπωσιακό.
Κι η επένδυση διόλου αμελητέα φαντάζομαι.
Το πλοίο κοστίζει 20.000.
Αλλά οι σκλάβοι θα πιάσουν το δεκαπλάσιο από αυτό σε δημοπρασίες.
Πολύ μεγάλο κέρδος.
Το κέρδος θα το έχετε μόνο αν ο πλοίαρχος Πρινς γυρίσει με το πλοίο.
Στην τιμή μου, κύριε.
Αυτή είναι η τελευταία αναφορά που ήρθε από την Τζαμάικα.
Οι πειρατές θρασύνονται.
Φαίνεται πως προτιμούν δουλεμπορικά πλοία ως στόχους.
Το Γουίντα ήταν ένα από τα πιο προηγμένα
και επικίνδυνα οπλικά συστήματα που κυκλοφορούσαν
και ακριβώς ο τύπος πλοίου που ένας πειρατής ήθελε να καταλάβει.
Αποκλείεται ένα τσούρμο πειρατές να καταλάβουν το Γουίντα.
Στην Καραϊβική,
ο Μπέλαμι κι ο Γουίλιαμς έχουν πάρει το μεγαλύτερο βραβείο τους έως τώρα.
Ένα πλοίο ονόματι Σουλτάνα, ο καπετάνιος του οποίου είναι θανάσιμα άρρωστος.
Δεν είσαι και πολύ καλά, ε;
Θα σε βγάλουμε από εδώ και δεν θα πειράξουμε το πλήρωμά σου.
Φύγετε από το πλοίο μου,
αποβράσματα.
Αυτό είναι το ευχαριστώ;
Θα σου κοπούν τα γέλια. Το Βασιλικό Ναυτικό σάς έχει καταλάβει.
Είναι απλώς θέμα χρόνου.
Ίσως να χαμηλώσουμε τους τόνους για λίγο.
Ή ίσως
με αυτό το τέρας
δεν θα θέλει κανείς να τα βάλει μαζί μας.
Με την κατάληψη του Σουλτάνα,
ο Μπέλαμι ανεβαίνει σε άλλο επίπεδο.
Αύξησε κατά πολύ τις δυνατότητές του στην πειρατεία.
Αύξησε πολύ τον οπλισμό του και το κύρος του.
Αλλά το Βρετανικό Ναυτικό κυνηγά τον Μπέλαμι κοντά στο Σεν Κρουά.
Το HMS Σκάρμπορο είχε λάβει πληροφορίες ότι ο Σαμ Μπέλαμι ίσως ήταν στην περιοχή.
Το έστειλαν να κάνει περιπολίες και να ψάξει να βρει τον Μπέλαμι.
Βέβαιο ότι έχει απέναντί του πειρατές, το Ναυτικό επιτίθεται.
Οι Βρετανοί αποχωρούν,
νομίζοντας ότι έχουν κάνει μόνιμη ζημιά
και οι πειρατές θα βγουν στη στεριά.
Αλλά αργότερα εκείνο το βράδυ,
ο Μπέλαμι φτάνει όντως στο Σεν Κρουά
και στον αιματηρό του απόηχο.
Ο Μαρτέλ είσαι;
Τι σκατά έγινε;
Οι Αγγλίδες πόρνες βύθισαν τον στόλο μας.
Το Ναυτικό κανόνισε καλά τον όχλο του Μαρτέλ.
Δεν αστειεύονται πια.
-Λες να έψαχναν εμάς; -Αυτό αναρωτιόμουν.
Πριν δεχτεί επίθεση, η συμμορία του Μαρτέλ είχε καταλάβει ένα πλοίο γεμάτο σκλάβους.
Τώρα είναι 40, αλλά ο Μαρτέλ είπε ότι ήταν άλλοι 60 αλυσοδεμένοι στο κύτος
πριν τους βυθίσει το Σκάρμπορο.
Αυτούς τι θα τους κάνουμε;
Θα τους χρησιμοποιήσουμε.
Για ορισμένους Αφρικανούς σκλάβους άνοιξε έναν κόσμο πιθανοτήτων
και δυνατοτήτων να 'ναι ελεύθεροι, να πηγαίνουν όπου θέλουν,
ακόμα και να μπουν στην πειρατεία.
Το να γίνεσαι πειρατής δεν ήταν τέλειο, αλλά ήταν καλύτερο από το να 'σαι σκλάβος.
Μια τέτοια αναβάθμιση θα τους εμψύχωνε.
Το να έχεις ελεύθερους Αφρικανούς που είναι ικανοί
όχι μόνο να οδηγούν ένα πλοίο,
αλλά και να κυριαρχούν επί των βρετανικών εμπορικών,
ήταν τρομακτικό.
Θα κατέστρεφε όλη την οικονομία.
Ο Μαύρος Σαμ Μπέλαμι εξακολουθεί να 'ναι ο μπελάς της Βρετανικής Αυτοκρατορίας.
Πίσω στο Κέιπ Κοντ,
η ερωμένη του, η Μαίρη Χάλετ, παλεύει να μεγαλώσει το μωρό τους μόνη της.
Γεια, αγάπη μου.
Αγάπη μου;
Εντάξει, γλυκιά μου.
Αγάπη μου;
Το μωρό δεν τα κατάφερε.
Το μόνο χειρότερο τότε από το να κάνεις ένα εξώγαμο παιδί ήταν να το χάνεις.
Όχι.
Ήταν ύποπτη ότι σκότωσε η ίδια το παιδί.
Δεν τη σκότωσα.
Μαίρη Χάλετ, συλλαμβάνεσαι.
Δεν τη σκότωσα.
-Έλα μαζί μου. -Δεν τη σκότωσα.
Ο Μαύρος Σαμ δεν γνωρίζει την κατάσταση της Μαίρης.
Η ευκαιρία, όμως, εμφανίζεται στην Καραϊβική
με τη μορφή ενός κολοσσιαίου δουλεμπορικού πλοίου.
Το Γουίντα έφτασε στο Πορτ Ρουαγιάλ και πούλησε ένα φορτίο με σκλάβους.
Όταν ξεκίνησαν από το Πορτ Ρουαγιάλ για το Λονδίνο,
το πλοίο ήταν φορτωμένο με θησαυρό.
Ανάμεσα στην Ισπανιόλα και την Κούβα,
ο παρατηρητής του Γουίντα εντοπίζει πλοία στον ορίζοντα.
Ο πλοίαρχος Λόρενς Πρινς αρχικά θεωρεί πως ανήκουν στο Βασιλικό Ναυτικό.
Σκατά.
Αλλά σύντομα συνειδητοποιεί ότι τον κυνηγούν πειρατές.
Από τη μαύρη σημαία στο κατάρτι είχαν καταλάβει τι τους περίμενε.
Ο Μπέλαμι κι ο Γουίλιαμς πλησιάζουν το Γουίντα
και ξέρουν ότι θα 'ναι δύσκολη μάχη.
Είναι ένα τέρας με δόντια.
Τουλάχιστον 20 κανόνια.
Και τι δεν κάνουμε με τέτοιο πλοίο.
Το Γουίντα επιταχύνει προς τα ανοιχτά.
Αλλά ο Μπέλαμι δεν το βάζει κάτω.
Το κυνήγι διαρκεί τρεις μέρες και πάνω από 260 ναυτικά μίλια,
πριν ο Μπέλαμι και το πλήρωμά του πλησιάσουν σε απόσταση βολής.
Τρία πλοία εναντίον ενός.
Ίσως το τέρας βυθίσει έναν από μας πριν το πάρουμε.
Ίσως.
Αλλά
έχουμε ένα όπλο
που θα τους κάνει να χεστούν.
Κανονίστηκε.
Καθώς το πλοίο του Μπέλαμι πλευρίζει το Γουίντα,
το πλήρωμα του δουλεμπορικού αντιμετωπίζει τον χειρότερο εφιάλτη του.
Γαμώτο μου.
Ο Μπέλαμι επιλέγει να παίξει το χαρτί της ψυχολογικής τρομοκρατίας.
Οι 20 περίπου είναι Αφρικανοί, χωρίς αλυσίδες και οπλισμένοι.
Για κάποιον που μόλις μετέφερε σκλάβους στον Ατλαντικό
αυτό θα ήταν τρομακτικό σενάριο.
Φανταστείτε πόσο θα ήθελαν αυτοί οι άντρες να εκδικηθούν
τον καπετάνιο ενός δουλεμπορικού.
Οι αλυσοδεμένοι σκλάβοι δεν είναι τίποτα για τον πλοίαρχο Πρινς.
Σκλάβοι με σπαθιά, όμως…
Πετάξτε τα όπλα και κατεβάστε πανιά!
Είναι ένα σεμινάριο ψυχολογικού πολέμου.
Όταν οι πειρατές καταλάμβαναν εμπορικά πλοία, έβρισκαν ζάχαρη, καπνό,
πράγματα που είχαν κάποια αξία, αλλά δεν ήταν τόσο συναρπαστικά
ούτε πολύτιμα, εκτός αν τα πουλούσες.
Όταν κατέλαβαν το Γουίντα, είδαν ότι το κύτος ήταν γεμάτο με χρυσό.
Ήταν μια φλέβα χρυσού.
Αυτό που όλοι οι πειρατές ονειρεύονταν.
Τι λες τώρα.
Σκατά!
Αυτά αρκούν για να αποσυρθούμε.
Σχεδόν.
Με τέτοια δύναμη πυρός είμαστε ανίκητοι.
Με την κατάληψη του Γουίντα, ο Μπέλαμι έγινε πασίγνωστος.
Έχει μια τεράστια ναυαρχίδα.
Αυτό ήταν κάτι που ο Μπέλαμι, αλλά και κάθε πειρατής ήθελε να πετύχει.
ΛΟΝΔΙΝΟ 1717
Όταν φτάνουν τα νέα στο Λονδίνο, γίνεται χαμός.
Αναθεματισμένοι πειρατές!
Ο επικείμενος διοικητής της Τράπεζας της Αγγλίας, Χάμφρι Μόρις…
Κύριοι!
…δεν αντέχει άλλο.
Κύριοι,
όλοι έχουμε υποφέρει.
Έχουμε όλοι απώλειες από αυτούς τους βάρβαρους πειρατές,
αυτούς τους προδότες
που τολμούν να ληστεύουν τα πλοία μας,
να παίρνουν τα αγαθά μας
και να απαγάγουν καλούς χριστιανούς.
Πήραν το πλοίο μου, το Γουίντα.
Και τώρα οι ασφαλιστές λένε
ότι το ασφάλιστρο για την επόμενη εκστρατεία μου για σκλάβους θα αυξηθεί.
Ακόμα και όσοι δεν έχαναν πλοία από τους πειρατές
ένιωθαν την επίδρασή τους.
Η απειλή των πειρατών έκανε τους εμπόρους να φοβούνται να σαλπάρουν.
Αυτό σήμαινε ότι το εμπόριο δεν παρενοχλούνταν απλώς,
αλλά διακοπτόταν.
Οι πειρατές είναι απειλή για την ύπαρξη της αυτοκρατορίας,
όχι απλώς μπελάς.
Είναι υπαρκτός ο κίνδυνος
το δουλεμπόριο να γίνει μη κερδοφόρο
και όντως
να σταματήσει.
Εκτός αν γίνει κάτι.
Γι' αυτό κάλεσα απόψε κάποιον που όλοι γνωρίζετε.
Έναν κουρσάρο.
Κάποιον που έχει κάνει επάγγελμα το κυνήγι πειρατών.
Έναν πατριώτη.
Κι έτσι,
η νέμεση των πειρατών μπαίνει στην ιστορία.
Κύριοι,
ο πλοίαρχος Γουντς Ρότζερς.
Ένας άντρας που θέλει ένα πράγμα εναντίον των πειρατών.
Εκδίκηση.
Υποτιτλισμός: Άκης Παπαβασιλείου